Bretwalda

Bretwalda wie in aadlike titel dy't oan guon fan de Angelsaksyske keningen fan Ingelân jûn waard, en stie gelyk oan 'e titel fan hege kening. De titel bretwalda woe sizze dat de kening de oppermacht hie oer hearskers fan de oare riken. Dat barde op it stuit dat ien fan dy keninkriken op it sterkst wie. 

 Betsjutting 
It wurd komt fan it Angelsaksyske "Bretanwealda", dat mooglik "Hear fan Brittanje" betsjutte, en faaks te fergelykjen is mei primus inter pares en mear in earetitel as in offisjele beneaming wie, mei de macht dy't dêrby hearde. Neffens Kemble, komt bretwalda fan it Aldingelske wurd breotan (útdiele, ferdiele), wat hy oerset mei "wiid en siid regearjend".John Mitchell Kemble, The Saxons in England. A History of the English Commonwealth till the Period of the Norman Conquest, 1876 Bernard Quaritch, London 

List fan Bretwalda's
Beda neamde yn 731 yn syn Historia ecclesiastica gentis Anglorum sân nammen. Hy skreau Latyn, dat hy hat de term bretwalda sels net brûkt. Guon saakkundigen twifelje oars ek oer de folsleinens fan syn list. De histoaryske Angel-Saksyske Kronyk neamt ek noch Egbert fan Wesseks.

 NAMME  PERIOADE  Kening fan: Aelle  477 - sa. 514  Susseks Ceawlin  560 - 591  Wesseks Ethelbert  591 - 616  Kent Raedwald  616 - 627  East Anglia  Edwin  627 - 632  Northumbria Oswald  633 - 641  Northumbria Oswiu  641 - 670  Northumbria Ethelbald  ca. 735 - 757  Mercia Offa  757 - 796  Mercia Egbert  829 - 839  Wesseks  Æthelwulf  839 - 855  Wesseks Æthelbald  856 - 860  Wesseks Æthelbert  860 - 866  Wesseks Æthelred  866 - 871  Wesseks Alfred  871 - 899  Wesseks

Alfred de Grutte wie de earste dy't beskôge waard as de kening fan hiel Ingelân. Itselde gou foar syn opfolgers, dêrnei spriek it himsels en waard de term 'Bretwalda' net mear brûkt.

Ethelbald en Offa regearren nei de tiid fan Beda syn list, dat dy waarden troch him net neamd, mar it is hast wol wis dat hja as Bretwalda beskôge waarden.

Kategory:Skiednis fan Ingelân
Kategory:Angelsaksen
Kategory:Hege kening
Kategory:Aadlike titel
Kategory:Steatshaad